GRAD CRIKVENICA, 11. prosinac 2015. godine
JAVNI POZIV
Uredite svoj izlog, poslovnu terasu, balkon, prozor ili vrt, okućnicu
 i osvojite nagrade!

U sklopu Adventa u Crikvenici 2015., kao poticaj građanima i vlasnicima poslovnih prostora na području Grada Crikvenice, Gradonačelnik Grada Crikvenice objavljuje poziv svim građanima da urede svoje prozore, balkone, vrtove, okućnice, te poslovne prostore i terase za predstojeće blagdane te da se pritom natječu u osvajanju priznanja „Adventska pahulja“, koja će se uz nagrade dijeliti najboljima.

Svi koji žele sudjelovati u natječaju i osvojiti nagrade, popunjen obrazac prijave (obrazac prijave nalazi se u prilogu) mogu predati najkasnije do:  24. prosinca 2015. godine.
Prijave se mogu poslati:  
· na e-mail adresu: info@crikvenica.hr 
· poslati poštom na adresu Grada Crikvenice (Ulica kralja Tomislava 85, 51260 Crikvenica) ili 
· osobno donijeti u pisarnicu Gradsku upravu.

Za titulu naljepšeg balkona, prozora, izloga ili okućnice/vrta, Gradsko povjerenstvo će odabrati i dobitnike priznanja i nagrada:

· PRVA  NAGRADA (Zlatna Adventska Pahulja 2015.) -  Putovanje u Gardaland za 4 osobe

· DRUGA NAGRADA (Srebrna Adventska Pahulja  2015.) - Večera za dvije osobe u restoranu Pandora u Crikvenici

· TREĆA NAGRADA (Brončana Adventska Pahulja 2015.) - Torta iz kavane Toš u Crikvenici

Svaki izlog, prozor, balkon, vrt, okućnica, koji ne bude izabran među tri najljepša, a zadovoljava sve kriterije Povjerenstva, dobiti će priznanje i oznaku „Adventska Pahulja 2015.“ 

Kriteriji za odabir najljepših su:
· Isticanje pahulje kao zaštitnog znaka Adventa u Crikvenici;
· Kreativnost i inovativnost u ukrašavanju;
· Količina ukrašene površine u odnosu na prijavljeno 
(prozor, balkon,okućnica, ili ugostiteljska terasa);
· Ručno izrađeni ukrasi;
· Ukupan vizualni dojam kojeg ukrašena površina ostavlja na okoliš. 

Za sve informacije vezane uz ovaj javni poziv kao i sva pitanja možete nam se obratiti putem putem e-mail: info@crikvenica.hr ili na brojeve telefona 455-405 i 455-120.

Dragi sugrađani, ukoliko uživate u božićnom ukrašavanju te ukoliko želite svojim primjerom i trudom uljepšati vizualni identitet Grada Crikvenice i pritom se uključiti u natjecanje za glavnu nagradu putovanje u Gradaland te priznanje: „Zlatna Adventska Pahulja 2015.“, svoju prijavu podnesite na jedan od javnim pozivom utvrđenih načina. 
Povjerenstvo za odabir će od trenutka podnošenja prijave pa do zaključno 29. prosinca 2015. godine, izlaziti na terenski obilazak prijavljenih objekata u dvije situacije (dnevno svjetlo i noćno) te vođeni propisanim kriterijma odlučiti o dobitnicima ove vesele nagrade. 
Proglašenje dobitnika biti će 30. prosinca 2015. godine u Adventskom parku u Crikvenici na Dočeku Stare. 

